আমার অনেক না বলা কথা আছে। আমার কথাগুলো বলার কেউ নাই, শোনারও কেউ নাই। তাই আমি লিখব। লিখলে আমার ভাল লাগবে। আমার যে অনেক গোপন কষ্ট আছে, আমি যে একজন দুঃখী মানুষ তা কেউ বুঝতে পারে না। সেসব আমি লিখব। আমি একটু আজব প্রকৃতির, কারো সঙ্গে আমার কোনো মিল নেই। আমাকে কেউ কখনো বোঝেনি, মন বোঝেনি, ভাষা বোঝেনি। আমিও নিজেকে বোঝাতে পারিনি। এমনকি আমার স্ত্রী সন্তানরাও আমাকে স্পষ্ট করে বোঝেনি। স্বামী- স্ত্রী শুধু জীবন যাপন করে। একটা অভ্যাসের মতো। একজন আর একজনকে ব্যবহার করে। সেখানে কোনো প্রেম থাকে না। পরষ্পরকে বোঝার ক্ষমতা হারিয়ে যায়। তারপর প্রতিদিন একা হয়ে যেতে থাকে। আমি তাদের যত ভালবাসা দিয়েছি যত ত্যাগ স্বীকার করেছি তা তারা বোঝেনি। অন্য সবার জন্য যত করেছি কেউ তার মূল্য বোঝেনি। আমি কারো কাছে কখনো কিছু চেয়ে নিইনি, অভিযোগ করিনি। কষ্টগুলো কারো সঙ্গে শেয়ার করিনি। আপনজনদের চেয়ে দূরের মানুষরা আমাকে বেশি ভালবেসেছে। তারাই আমার আপনজন হয়েছে। এভাবেই আমি বেঁচে আছি।